CELEX: 32005R0605
Language: da
Date: 2005-04-19 00:00:00
Title: Kommissionens forordning (EF) nr. 605/2005 af 19. april 2005 om ændring af forordning (EF) nr. 296/96 om de oplysninger, som medlemsstaterne skal fremsende, og om månedlig bogføring af de udgifter, der finansieres gennem Den Europæiske Udviklings- og Garantifond for Landbruget, Garantisektionen (EUGFL)

20.4.2005   
            
            
               DA
            
            
               Den Europæiske Unions Tidende
            
            
               L 100/11
            
         
      KOMMISSIONENS FORORDNING (EF) Nr. 605/2005
   af 19. april 2005
   om ændring af forordning (EF) nr. 296/96 om de oplysninger, som medlemsstaterne skal fremsende, og om månedlig bogføring af de udgifter, der finansieres gennem Den Europæiske Udviklings- og Garantifond for Landbruget, Garantisektionen (EUGFL)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 1258/1999 af 17. maj 1999 om finansiering af den fælles landbrugspolitik (1), særlig artikel 5, stk. 3, og artikel 7, stk. 5, og
   ud fra følgende betragtninger:
   
               (1)
            
            
               Ifølge artikel 3 i Kommissionens forordning (EF) nr. 296/96 (2) informerer medlemsstaterne Kommissionen periodisk løbende om de udgifter, de har betalt. For at undgå overflødige meddelelser bør det fastsættes, at disse oplysninger fremsendes månedligt, uden at dette berører medlemsstaternes pligt til at stille oplysninger på ugebasis til rådighed for Kommissionen, for at muliggøre et passende tilsyn med udgiftsudviklingen.
            
         
               (2)
            
            
               Visse oplysninger, som medlemsstaterne skal meddele, skal fremsendes med elektronisk post og digitaliseres, således at Kommissionen kan benytte oplysningerne direkte til forvaltning af regnskaberne. Fremsendelse af oplysninger på andre måder bør dog fortsat være mulig i begrundede tilfælde.
            
         
               (3)
            
            
               For at forenkle og lette de administrative procedurer bør den samtidige fremsendelse af en papirudgave af oplysningerne nu kun kræves for de månedlige oversigter.
            
         
               (4)
            
            
               I praksis er angivelsen af visse mængder eller arealer i den detaljerede anmeldelse, som medlemsstaterne fremsender, kun af ringe interesse i forbindelse med de månedlige forskud. Disse oplysninger bør derfor ikke længere kræves.
            
         
               (5)
            
            
               De betalinger, Kommissionen foretager i henhold til budgettet for EUGFL, Garantisektionen, foretages udelukkende i euro. Medlemsstaterne bevarer valget mellem euro og deres nationalvaluta ved udbetaling til støttemodtagerne. Betalingsorganerne i de medlemsstater, der ikke deltager i euroen, og som foretager betalinger i national valuta og euro, bør føre forskellige regnskaber pr. betalingsvaluta. For at undgå en dobbelt omregning af disse betalinger bør muligheden for at anmelde beløb, der er udbetalt i euro, i national valuta ophæves.
            
         
               (6)
            
            
               Når det samlede beløb for forudgående forpligtelser, der kan tillades ifølge artikel 150, stk. 3, i Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3), på grundlag af udgiftsanmeldelserne fra medlemsstaterne overskrider halvdelen af samtlige tilsvarende bevillinger i det løbende regnskabsår, har Kommissionen pligt til at nedsætte disse beløb. For at sikre en korrekt forvaltning bør denne nedsættelse fordeles proportionalt på alle medlemsstater på grundlag af de udgiftsanmeldelser, der er modtaget fra dem.
            
         
               (7)
            
            
               Når fællesskabsbudgettet ikke er vedtaget ved regnskabsårets begyndelse, er det i artikel 13, stk. 2, andet afsnit, i forordning (EF, Euratom) nr. 1605/2002 fastsat, at der for hvert kapitel kan foretages månedlige betalinger på indtil en tolvtedel af det foregående regnskabsårs godkendte bevillinger for det pågældende kapitel. For at fordele de disponible bevillinger ligeligt på medlemsstaterne bør det fastsættes, at i så fald ydes forskuddene med en procentdel pr. kapitel af de udgiftsanmeldelser, som hver medlemsstat har fremsendt, og at det restbeløb, der ikke blev udnyttet i en måned, genfordeles ved Kommissionens senere beslutninger om månedlige betalinger.
            
         
               (8)
            
            
               I forbindelse med reformen af den fælles landbrugspolitik og iværksættelsen af ordningen med enkeltbetaling, er det af afgørende betydning, at medlemsstaterne overholder betalingsfristerne for at sikre en korrekt anvendelse af reglerne om finansiel disciplin. Der bør derfor fastsættes specifikke regler, der i så stor udstrækning som muligt gør det muligt at undgå risiko for, at de disponible årlige bevillinger på fællesskabsbudgettet overskrides.
            
         
               (9)
            
            
               For at sikre en korrekt administrativ forvaltning bør Kommissionens betalinger til medlemsstaten for september kunne overføres til den følgende måned, når der konstateres forsinkelser i fremsendelsen af bilag for betalinger, der foretages i forbindelse med Kommissionens forordning (EF) nr. 817/2004 af 29. april 2004 om gennemførelsesbestemmelser til Rådets forordning (EF) nr. 1257/1999 om støtte til udvikling af landdistrikterne fra Den Europæiske Udviklings- og Garantifond for Landbruget (EUGFL) (4).
            
         
               (10)
            
            
               50 % af udgifterne til oplagring i september konteres under oktober og resten under november. For at forenkle forvaltningen af betalingsorganernes regnskaber bør det fastsættes, at 100 % af udgifterne til oplagring konteres i oktober.
            
         
               (11)
            
            
               Udgifter, der medfinansieres over fællesskabsbudgettet og de nationale budgetter i forbindelse med udvikling af landdistrikterne, anmeldes senest i den anden måned efter udbetalingen til støttemodtagerne. For at harmonisere regnskabsreglerne for EUGFL, Garantisektionen, bør det fastsættes, at disse udgifter skal anmeldes i den måned, hvor beløbene udbetales til støttemodtagerne.
            
         
               (12)
            
            
               Forordning (EF) nr. 296/96 bør ændres i overensstemmelse hermed.
            
         
               (13)
            
            
               Foranstaltningerne i denne forordning er i overensstemmelse med udtalelse fra EUGFL-Komitéen —
            
         UDSTEDT FØLGENDE FORORDNING:
   Artikel 1
   I forordning (EF) nr. 296/96 foretages følgende ændringer.
   
               1)
            
            
               I artikel 3 foretages følgende ændringer:
               
                           a)
                        
                        
                           Stk. 1, 2 og 3 affattes således:
                           »1.   Medlemsstaterne indsamler oplysninger om de samlede udgifter, der betales hver uge, og stiller dem til rådighed for Kommissionen.
                           De giver senest den tredje arbejdsdag i hver uge adgang til oplysningerne om de samlede udgifter, der er betalt fra månedens begyndelse til den foregående uges udgang.
                           Når ugen overskærer to måneder, giver medlemsstaterne senest den tredje arbejdsdag i den følgende måned adgang til oplysningerne om de samlede udgifter, der er betalt i den foregående måned.
                           2.   Medlemsstaterne meddeler med elektronisk post de samlede udgifter, der er betalt for en given måned, og alle de oplysninger, der kan forklare mærkbare afvigelser mellem de overslag, der er udarbejdet i medfør af stk. 5, og de udgifter, der senest er afholdt den tredje arbejdsdag i den følgende måned.
                           3.   Medlemsstaterne meddeler senest den 10. i hver måned med elektronisk post Kommissionen de samlede udgifter, der er betalt i den foregående måned.
                           Meddelelsen om udgifter, der er betalt mellem den 1. og den 15. oktober, fremsendes dog senest den 25. i samme måned.
                           3a.   I behørigt begrundede tilfælde kan Kommissionen acceptere, at de i stk. 2 og 3 omhandlede meddelelser foretages på anden måde.«
                        
                     
                           b)
                        
                        
                           Stk. 5 affattes således:
                           »5.   Medlemsstaterne sender senest den 20. i hver måned med elektronisk post Kommissionen et dossier, der skal anvendes til bogføringen på fællesskabsbudgettet af de udgifter, der blev betalt i den foregående måned. Dokumentet, der skal anvendes til bogføringen af udgifter, der er betalt fra den 1. til den 15. oktober, fremsendes dog senest den 10. november.
                           Den i stk. 6, litra b), omhandlede oversigt over oplysningerne skal også fremsendes til Kommissionen i papirudgave.«
                        
                     
                           c)
                        
                        
                           I stk. 6 foretages følgende ændringer:
                           
                                       i)
                                    
                                    
                                       I litra a) udgår tredje led.
                                    
                                 
                                       ii)
                                    
                                    
                                       Litra b) affattes således:
                                       
                                                   »b)
                                                
                                                
                                                   en sammenfattende oversigt over de i litra a) omhandlede oplysninger«.
                                                
                                             
                                 
                     
                           d)
                        
                        
                           Stk. 9 affattes således:
                           »9.   Betalingsorganerne i de medlemsstater, der ikke deltager i euroen, skal føre et særskilt bogholderi alt efter den valuta, som udgifterne blev betalt støttemodtagerne i. Den samme adskillelse skal opretholdes for anmeldelser, der indsendes med henblik på regnskabsafslutningen.«
                        
                     
         
               2)
            
            
               I artikel 4 foretages følgende ændringer:
               
                           a)
                        
                        
                           Stk. 1 affattes således:
                           »1.   På grundlag af de oplysninger, der fremsendes efter artikel 3, træffer Kommissionen beslutning om og udbetaler de månedlige forskud på bogføringen af udgifterne, jf. dog artikel 14 i Rådets forordning (EF) nr. 2040/2000 (5).
                           Overstiger de forudgående forpligtelser, jf. artikel 150, stk. 3, i Rådets forordning (EF, Euratom) nr. 1605/2002 (6), halvdelen af samtlige tilsvarende bevillinger i det igangværende regnskabsår, ydes forskuddene med en procentdel af de udgiftsanmeldelser, der er modtaget fra medlemsstaterne. Kommissionen tager hensyn til det restbeløb, der ikke er refunderet medlemsstaterne, ved senere beslutninger om refusioner.
                           Er fællesskabsbudgettet ikke vedtaget ved regnskabsårets begyndelse, ydes forskuddene med en procentdel af de udgiftsanmeldelser, der er modtaget fra medlemsstaterne, pr. udgiftskapitel, under overholdelsen af de lofter, der er fastsat i artikel 13 i forordning (EF, Euratom) nr. 1605/2002. Kommissionen tager hensyn til det restbeløb, der ikke er refunderet medlemsstaterne, ved senere beslutninger om refusioner.
                        
                     
                           b)
                        
                        
                           Stk. 2 affattes således:
                           »2.   Enhver udgift, der betales efter udløbet af de foreskrevne terminer eller frister, vil blive bogført i nedsat omfang i forbindelse med forskuddene efter følgende regler:
                           
                                       a)
                                    
                                    
                                       For indtil 4 % af de udgifter, der er betalt inden for terminerne og fristerne, foretages der ingen nedsættelse.
                                    
                                 
                                       b)
                                    
                                    
                                       Efter udnyttelsen af marginen på 4 % nedsættes enhver supplerende udgift, der betales med en forsinkelse på:
                                       
                                                   —
                                                
                                                
                                                   indtil en måned, med 10 %
                                                
                                             
                                                   —
                                                
                                                
                                                   indtil to måneder, med 25 %
                                                
                                             
                                                   —
                                                
                                                
                                                   indtil tre måneder, med 45 %
                                                
                                             
                                                   —
                                                
                                                
                                                   indtil fire måneder, med 70 %
                                                
                                             
                                                   —
                                                
                                                
                                                   fem måneder og derover, med 100 %.
                                                
                                             
                                 
                                       c)
                                    
                                    
                                       For direkte betalinger, der berøres af artikel 12 og afsnit III eller eventuelt afsnit IVa i Rådets forordning (EF) nr. 1782/2003 (7), og som foretages for år N, og som efter udløbet af de foreskrevne terminer og frister foretages efter den 15. oktober i år N+1, gælder dog følgende betingelser:
                                       
                                                   —
                                                
                                                
                                                   Når marginen på 4 % i litra a), ikke er udnyttet helt for betalinger, der senest er foretaget den 15. oktober i år N+1, og den resterende del af denne margin overskrider 2 %, nedsættes marginen til 2 %.
                                                
                                             
                                                   —
                                                
                                                
                                                   Under alle omstændigheder er betalinger, der foretages i regnskabsårene N+2 ff., kun støtteberettiget for den pågældende medlemsstat inden for dens nationale loft som fastsat i bilag VIII eller VIIIa eller dens årlige finansielle rammebevilling som beregnet efter artikel 143b, stk. 3, i forordning (EF) nr. 1782/2003 for året forud for det regnskabsår, som betalingen foretages i, alt efter tilfældet forhøjet med mælkepræmien og tillægsbetalingerne som fastsat henholdsvis i artikel 95 og 96 og tillægsstøtten som fastsat i artikel 12 i nævnte forordning og nedsat med procentsatsen som fastsat i artikel 10 og korrigeret ved tilpasning som fastsat i artikel 11 under hensyntagen til artikel 12a i samme forordning og beløbene i artikel 4 i Kommissionens forordning (EF) nr. 188/2005 (8).
                                                
                                             
                                                   —
                                                
                                                
                                                   Efter anvendelsen af ovennævnte marginer nedsættes de udgifter, der berøres af dette litra, med 100 %.
                                                
                                             
                                 
                                       d)
                                    
                                    
                                       Kommissionen anvender en anden skala og/eller lavere eller ingen nedsættelsessatser, hvis der opstår særlige forvaltningsforhold for visse foranstaltninger, eller hvis medlemsstaterne fremlægger dokumenterede begrundelser.
                                       For betalinger som omhandlet i litra c), gælder det foregående punktum dog inden for de lofter, der er nævnt i litra c), andet led.
                                    
                                 
                                       e)
                                    
                                    
                                       De i denne artikel omhandlede nedsættelser foretages under overholdelse af bestemmelserne i artikel 14 i forordning (EF) nr. 2040/2000.
                                    
                                 
                     
                           c)
                        
                        
                           Stk. 6 affattes således:
                           »6.   Har Kommissionen ikke senest den 30. september hvert år modtaget de dokumenter, som er omhandlet i artikel 55, stk. 1, i Kommissionens forordning (EF) nr. 817/2004 (9), kan Kommissionen efter at have underrettet den pågældende medlemsstat herom suspendere udbetalingen af forskuddet på de udgifter, der er afholdt i september i henhold til nævnte forordning, indtil forskuddet på udgifterne i oktober.
                        
                     
         
               3)
            
            
               Artikel 5, stk. 2, affattes således:
               »2.   Betalingsorganerne bogfører de i stk. 1 nævnte udgifter i løbet af den måned, der følger efter den måned, som transaktionerne vedrører. De transaktioner, der skal tages hensyn til i de regnskaber, der afsluttes ved en måneds udgang, er dem, der blev gennemført fra regnskabsårets begyndelse til udgangen af samme måned.
               For transaktioner i september bogfører betalingsorganerne dog udgifterne senest den 15. oktober.«
            
         
               4)
            
            
               Artikel 7, stk. 1, litra b), udgår.
            
         Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   Den anvendes fra den 16. oktober 2005 med undtagelse af artikel 1, nr. 1), litra d), og nr. 4), der anvendes fra den 16. oktober 2006.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 19. april 2005.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EFT L 160 af 26.6.1999, s. 103.
   
      (2)  EFT L 39 af 17.2.1996, s. 5. Senest ændret ved forordning (EF) nr. 1655/2004 (EUT L 298 af 23.9.2004, s. 3).
   
      (3)  EFT L 248 af 16.9.2002, s. 1.
   
      (4)  EUT L 153 af 30.4.2004, s. 4.
   
      (5)  EFT L 244 af 29.9.2000, s. 27.
   
      (6)  EFT L 248 af 16.9.2002, s. 1.«
   
      (7)  EUT L 270 af 21.10.2003, s. 1.
   
      (8)  EUT L 31 af 4.2.2005, s. 6.«
   
      (9)  EFT L 153 af 30.4.2004, s. 4.«